ΓΡΑΠΤΗ ΕΡΩΤΗΣΗ E-2525/02

υποβολή: Colette Flesch (ELDR) προς την Επιτροπή

(11 Σεπτεμβρίου 2002)

Θέμα: Αναδιοργάνωση της διεύθυνσης Καινοτομία της ΓΔ Επιχειρήσεις

Η Επιτροπή μπορεί να διευκρινίσει τα σχέδιά της σχετικά με την αναδιοργάνωση της διεύθυνσης Καινοτομία της ΓΔ Επιχειρήσεις·

Ιδιαίτερα, εάν εξετάζονται πιθανές μεταφορές μονάδων μεταξύ των Βρυξελλών και του Λουξεμβούργου· Ποιες είναι αυτές·

Εξετάζονται επίσης οι μεταφορές μονάδων προς άλλα θεσμικά όργανα ήπηρεσίες έχουν επίσης εξετασθεί· Ποιες·

Εξετάζεται επίσης η κατάργηση θέσεων σε κατηγορίες Α· Ποιες είναι αυτές·

Τα προτεινόμενα μέτρα είναι συμβατά με τις αποφάσεις των κυβερνήσεων των κρατών μελών της 8ης Απριλίου 1965 και τις δεσμεύσεις που έχει αναλάβει η Επιτροπή έναντι των αρχών του Λουξεμβούργου·

Απάντηση του κ. Kinnock εξ ονόματος της Επιτροπής

(28 Οκτωβρίου 2002)

Όπως αναφέρεται στο έγγραφο πολιτικού χαρακτήρα Το μέλλον των εγκαταστάσεων της Επιτροπής στο Λουξεμβούργο πουποβλήθηκε από την Επιτροπή τον Ιανουάριο του 2001, η Επιτροπή επανεξετάζει σε βάθος την οργάνωση -καθώς και τον τόπο εγκατάστασης- ορισμένωνπηρεσιών που είναι εγκατεστημένες στο Λουξεμβούργο όπως η διεύθυνση Καινοτομία της γενικής διεύθυνσης (ΓΔ) Επιχειρήσεις.

Κατά την εξέταση αυτή, η Επιτροπή εργάζεται με βάση τις κατευθυντήριες γραμμές που εκτίθενται στο έγγραφο πολιτικής του έτους 2001:

- για την καθιέρωση του Λουξεμβούργου σαν μιας από τις έδρες της Επιτροπής,

- για τη διασύνδεση μεταξύ της εγκατάστασης νέων δραστηριοτήτων στο Λουξεμβούργο και της μεταφοράς μικρών μονάδων στις Βρυξέλλες. Οι αλλαγές αυτές πρέπει να καθοριστούν έτσι ώστε να μεγιστοποιηθεί η λειτουργική αποτελεσματικότητα τωνπηρεσιών της Επιτροπής, τηρουμένων σε ελάχιστο επίπεδο τόσο των δαπανών του προϋπολογισμού και, πάνω απ' όλα, της μεταφοράς προσώπων. Πρέπει να θεσπιστούν

διατάξεις προκειμένου να παρασχεθούν οι κατάλληλες επαγγελματικές συμβουλές και στήριξη στο προσωπικό που είναι δυνατόν να θιγεί λόγω μεταβολών που αφορούν το Λουξεμβούργο. Σε κάθε περίπτωση οι μεταβολές αυτές είναι δυνατόν να λάβουν χώρα μόνο μετά από διαπραγματεύσεις με τις αρχές του Λουξεμβούργου, τη σύναψη συνολικής συμφωνίας όπου θα εκτίθενται με σαφήνεια και αμετάκλητοι όροι και σε συνεννόηση με τις συνδικαλιστικές ενώσεις και επαγγελματικές οργανώσεις·

- για να ληφθεί ιδιαίτεραπόψη η ύπαρξη πολιτισμικών, μορφωτικών και κοινωνικών δομών·

- για να διαβουλευθεί επίσημα με τις συνδικαλιστικές ενώσεις και τις επαγγελματικές οργανώσεις καθώς και εν γένει με το προσωπικό σχετικά με την ανάπτυξη στρατηγικής προσέγγισης για το Λουξεμβούργο·

- για να συνεχιστεί ο διάλογος μεταξύ των αρχών του Λουξεμβούργου και των οργάνων της Κοινότητας, ιδιαίτερα όσον αφορά τις διοικητικές παραμέτρους και τις φυσικές συνθήκες για τιςπηρεσίες που εγκαθίστανται στο Λουξεμβούργο.

Μέχρι τώρα δεν έχει ληφθεί απόφαση. Εν τω μεταξύ η Επιτροπή επαναβεβαιώνει τη δέσμευσή της για την πολιτική στον τομέα της καινοτομίας στο πλαίσιο της βελτίωσης της ανταγωνιστικότητας των ευρωπαϊκών επιχειρήσεων. Έτσι η Επιτροπή συμφωνεί πλήρως με τη σημασία που παρέχεται από το Έκτο πρόγραμμα πλαίσιο στο ρόλο της καινοτομίας για την οικοδόμηση του ευρωπαϊκού χώρου έρευνας. Επί του παρόντος η Επιτροπή εξετάζει τον καλύτερο τρόπο για την οργάνωση της διεύθυνσης Καινοτομίας με στόχο ακόμα περισσότερο επιτυχή διαχείριση της πολιτικής αυτής.